ശവമഞ്ച ഘോഷ യാത്രയുമായി വ്യാപാരികള് പാലക്കാട്: ലോക്ഡൗണില് ദുരിതത്തിലായ വ്യാപാരികള്ക്കായി സര്ക്കാര് ക്രിയാത്മകമായ നടപടികള് സ്വീകരിക്കണമെന്നാവശ്യപ്പെട്ട് വ്യാപാരി വ്യവസായി കോണ്ഗ്രസ്സ് ജില്ല കമ്മിറ്റി പ്രതിഷേധിച്ചു. ആത്മഹത്യയിലേക്കു നയിക്കുന്ന സര്ക്കാറുകളുടെ നിലപാടുകളില് പ്രതിഷേധിച്ച് പ്രതീകാത്മകമായി ശവമഞ്ചവും വഹിച്ച് നഗരത്തില് പ്രതിഷേധ പ്രകടനം നടത്തി.കെ.പി.സി.സി സെക്രട്ടറി സി. ചന്ദ്രന് സമാപന സമ്മേളനം ഉദ്ഘാടനം ചെയ്തു. ജില്ല പ്രസിഡന്റ് സി.വി. സതീഷ് അധ്യക്ഷനായി. ജില്ല വര്ക്കിങ് പ്രസിഡന്റുമാരായ സുധാകരന് പ്ലാക്കാട്ട്, വി.ജി. ദീപേഷ്, ഭാരവാഹികളായ കെ.ആര്. ശരരാജ്, ഹരിദാസ് മച്ചിങ്ങല്, വി.ബി. രാജു, പി.ബി. പ്രശോഭ്, ഹക്കീം കല്മണ്ഡപം എന്നിവര് സംസാരിച്ചു.